Сен-Пол Ру
Завет

Превод от френски: Пенчо Симов, 1978

chitanka.info

Син съм на блестяща раса от пророци,

ръфана от клюна зъл на завистта,

надалеч от мен са градските пороци,

аз живея в кула — храм на вечността.

Бягам от закони безполезно стари —

мигащи фенери сред всевластен мрак,

знам — тълпа невежа своите фанфари

ще ми посвещава, щом се върна пак.

Затова живял съм — с постановка късна

зад воал на чудо в края да откъсна

от съня човешки времето пред нас.

Нищо не желая от света, когото

собствената лудост тласкаше към злото,

в слънцето тогава ще съм вече аз.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.